ตรวจความคืบหน้าโครงการก่อสร้างสายพัฒนาคูน้ำริมถนนวิภาวดีรังสิต เพื่อแก้ไขปัญหาน้ำท่วมอย่างยั่งยืน
รัฐมนตรีว่าการกระทรวงคมนาคม ตรวจความคืบหน้าโครงการก่อสร้างสายพัฒนาคูน้ำริมถนนวิภาวดีรังสิต เพื่อแก้ไขปัญหาน้ำท่วมอย่างยั่งยืน ลดผลกระทบการจราจรติดขัดนายศักดิ์สยาม ชิดชอบ รัฐมนตรีว่าการกระทรวงคมนาคม ตรวจความคืบหน้าโครงการก่อสร้างสายพัฒนาคูน้ำริมถนนวิภาวดีรังสิต ระยะที่ 1 และ 2 ณ สำนักงานทางหลวงที่ 13 เพื่อติดตามการแก้ไขปัญหาน้ำท่วมถนนวิภาวดีรังสิต และเพิ่มประสิทธิภาพการระบายน้ำสองข้างทาง ด้วยการจัดทำระบบระบายน้ำให้ไหลสู่สถานีสูบน้ำโดยเร็ว ติดตั้งเครื่องสูบน้ำเพิ่มเติม งานดันท่อลอด งานขยายท่อทางเชื่อม ลอกท่อดูดเลน ปรับระดับผิวจราจรที่เป็นแอ่ง และปรับปรุงทางเท้า โดยดำเนินให้กระทบต่อการจราจรน้อยที่สุด ทั้งนี้เพื่อบรรเทาความเดือดร้อนและอำนวยความสะดวกแก่ผู้ใช้เส้นทางสัญจรไปมารัฐมนตรีว่าการกระทรวงคมนาคม กำชับว่า การปฏิบัติงานต้องวางแผนเป็นรายสัปดาห์ และประสานบูรณาการกับหน่วยงานที่เกี่ยวข้อง เช่น ตำรวจ /กทม. เพื่อให้การทำงานรวดเร็วมากขึ้น ขณะเดียวกันการเปิดหน้างานควรเปิดเป็นช่วงๆที่พร้อมทำงาน เพื่อไม่ให้เสียพื้นผิวการจราจร และจะได้กระทบต่อประชาชนน้อยที่สุด รวมถึงต้องการให้นำยางพารามาใช้ประโยชน์เป็นส่วนประกอบการก่อสร้างในโครงการนี้ เพื่อช่วยเหลือเกษตรกร ตลอดจนขอให้ประชาสัมพันธ์ชี้แจงการดำเนินงานให้ประชาชนรับทราบด้วย เพื่อสร้างความเข้าใจ -----เสียง-----จากนั้นรัฐมนตรีว่าการกระทรวงคมนาคม ลงพื้นที่ตรวจโครงการงานก่อสร้างสายพัฒนาคูน้ำวิภาวดีรังสิต ระยะที่ 2 บริเวณ หน้ามหาวิทยาลัยเกษตรศาสตร์ และลงพื้นที่ตรวจโครงการงานก่อสร้างสายพัฒนาคูน้ำวิภาวตีรังสิต ระยะที่ 1 งานดันท่อลอด และ pump house ณ บริเวณคลองบางซื่อ กม. 8+000